Tayemmat tettdu s tasa-s, d wul-is mačči s wallaɣ-is, xas ma yella mmi-s yeɣleḍ tasa n tyemmat tɛeffu, akken yebɣu yelli leɣlaḍ. Meqqer neɣ meẓẓi Zahra teǧǧa axeddim-is d temddakkelt-is, Samiya yid-s i telmed ddunit, tuɣal-d ɣer taddart akken ad teqqim ɣer yid-s n mmi-s. Yerna ad as -tessefhem tamsalt n tuffra n uxeddim-is:  Ur yurǧa ara ad as-iniɣ kra ad as-iniɣ lɛeslama, neɣ ad t-greɣ gar yiɣallen-iw, ad t- sudneɣ, ad ad-iniɣ amek i t- cedhaɣ ur yeqqim ara acku iṣeḍḥa yes-i, ur yezmir ar ad iyi-d- muqel.Akken iyi-d-iwala ɣef tewwurt s tqendurt n uxxam abruɛ-iw yebzeg meṛṛa, imi lliɣ ttseyyiqeɣ , ixẓer-iyi-d kan seg yiḍarren s aqerru, yebren syin, iruḥ , awal ur t-id yenni. 1 Ahat yesɛa lḥeq , ad iwali yemma-s d taqeddact ɣer medden , nettat tettat tettzuxu teqqar i medden txeddem deg lluzin d ameqqran n lexyaḍa2 Zahra mi truḥ ɣer tmanaɣt teffer axeddim-is, belli txeddem d taqeddact ɣer medden, ɣef twacult-is d wat taddart, acku deg tmetti n zik d lɛib uxeddim-a. Nutni ɣilen txeddem deg luzin. Mmi-s mi itt-id-yufa, deg lḥalanni, iselsa bezgen, yestḥa s-yis, yuɣal ɣer taddart deg tsusmi, seg wass-nni ur temlal yid-s.